
Riigi huvi väljaselgitamine (Allika, Puhatu küla, Alutaguse vald)


Alutaguse Vallavalitsus algatas Vabariigi Valitsuse 10.03.2022 määruse nr 22 „Iseseisva kasutusvõimaluseta maast maareformi käigus kinnisasjale juurdelõike tegemise kord“ § 3 lõike 1 alusel Ida-Viru maakonnas Alutaguse vallas Puhatu külas asuvale Allika kinnisasjale (kü 22901:005:0131) juurdelõike liitmise menetluse. 

Liidetav Allikaaugu katastriüksus 13001:001:0470 on moodustatud reformimata maast, mille pindala on 1087 m2. 

Maa- ja Ruumiameti maardlate kaardirakenduse andmetel asub reformimata Allikaaugu katastriüksus Puhatu uuringuvälja maa-alal. Maapõueseaduse § 15 lõike 1 kohaselt on maapõue seisundit ja kasutamist mõjutavaks tegevuseks vajalik Kliimaministeeriumi või kliimaministri volitusel riigiasutuse, kelle ülesanne on tagada riigi geoloogiaalane pädevus, luba.

Lähtudes eeltoodust, palume Eesti Geoloogiateenistuse seisukohta, kas reformimata Allikaaugu katastriüksuse võib liita ümbritseva eraomandis oleva Allika kinnisasjaga.

